
Z á p i s n i c a

Z pätnásteho zasadnutia obecného zastupiteľstva konaného dňa 5.3.2026  v kultúrnom dome v Gáni

Prítomní boli:

Juraj Dovina, starosta obce
Ing. Marián Geleta
Ing. Martin Mrva

Ladislav Kollár 

Mgr. Miroslav Karell

Ing. Jana Dovinová – prišla po prvom bode rokovania

Neprítomná:

Ing. Ilona Varsányi

Zasadnutie obecného zastupiteľstva zahájil starosta obce.  Privítal prítomných a konštatovala, že:

-všetci poslanci včas obdržali pozvánku na zasadnutie,

-z celkového počtu 5 poslancov boli na začiatku rokovania prítomní 4  poslanci (pani Ing. Dovinová prišla počas prvého bodu rokovania) a teda účasť na rokovaní bola na 100% a tak obecné zastupiteľstvo bolo uznášania sa schopné vo všetkých bodoch rokovania. 
Po úvodnom slove starosta obce určil:

· za zapisovateľku zasadnutia obecného zastupiteľstva p. Mgr. Martinu Kamenovú,

· za overovateľov zápisnice p. Mrvu a p. Karella, poslancov obecného zastupiteľstva,

· za členov návrhovej komisie starosta určil: p. Dovinovú, p. Geletu a p. Kollára poslancov obecného zastupiteľstva a požiadal prítomných, aby sa k predloženému návrhu vyjadrili.

Starosta predniesol program rokovania, pričom do programu rokovania doplnil bod 9 Internú smernicu a dal hlasovať za predložený návrh 
Program rokovania bol nasledovný: 

1/Otvorenie zasadnutia  - určenie zapisovateľa, overovateľov zápisnice, návrhovej 
komisie 
2/ Kontrola plnenia uznesení

3/ Interpelácia poslancov
4/ Správa o kontrolnej činnosti hlavnej kontrolórky za rok 2025
5/ Správa o výsledkoch kontroly vybraných pokladničných operácií
6/ Správa z kontroly prevodov nehnuteľného majetku za rok 2025

7/ Rozpočtové opatrenie č. 1
8/ Žiadosti o odkúpenie pozemkov
9/ Interná smernica č. 1/2026
10/ Diskusia

11/Záver

Keďže  pripomienky ani pozmeňujúce návrhy vznesené neboli, za predložený návrh uznesenia č. 165/2026 z celkového počtu 4 poslancov, hlasovali 4 poslanci. 

Po tomto sa pristúpilo k prejednaniu jednotlivých bodov nasledovne:
2/ Kontrola plnenia uznesení

K predloženému materiálu nikto nemal pripomienky. Návrhová komisia predniesla návrh uznesenia č. 166/2026. Za jeho prijatie hlasovali 4 poslanci z celkového počtu 4 prítomných poslancov.
3/ Interpelácia poslancov
Geleta – sa dotazoval prečo bola interná smernica dodatočne robená 
Starosta – pozabudlo sa a teraz keď sa ľudia začali dotazovať kvôli nálepkám a cenám za smetnú nádobu, tak sa prišlo nato, že to treba doriešiť

4/ Správa o kontrolnej činnosti hlavnej kontrolórky za rok 2025
Správa bola vyhotovená podľa zákona 369/1990 Z.z., pričom správa sa musí predložiť do 60 dní po skončení roka. 
K predloženému návrhu nemal nikto pozmeňujúce návrhy a tak návrhová komisia predniesla návrh uznesenia č. 167/2026, za ktorého prijatie hlasovali 5 poslanci z celkového počtu 5 prítomných poslancov. 
5/ Správa o výsledkoch kontroly vybraných pokladničných operácií
Správa bola spracovaná v súlade s plánom kontroly a neboli zistené žiadne pochybenia. 

K predloženému návrhu nemal nikto pozmeňujúce návrhy ani pripomienky a tak návrhová komisia predniesla návrh uznesenia č. 168/2026, za ktorého prijatie hlasovali 5 poslanci z celkového počtu 5 prítomných poslancov. 

6/ Správa z kontroly prevodov nehnuteľného majetku obce za rok 2025
Spracovanie správy vychádza zo zákona a obec v roku 2025 nemala prevody majetku nad 20000 Eur. 

K predloženému návrhu nemal nikto pozmeňujúce návrhy a tak návrhová komisia predniesla návrh uznesenia č. 169/2026, za ktorého prijatie hlasovali 5 poslanci z celkového počtu 5 prítomných poslancov. 

7/ Rozpočtové opatrenie č. 1
K predloženému materiálu nemal nikto pripomienky, návrhová komisia predniesla návrh uznesenia č. 170/2026 za ktorého prijatie hlasovali 5 poslanci z celkového počtu 5 prítomných poslancov.

8/ Žiadosti o odkúpenie pozemkov
V tomto bode programu sa schvaľovali zámery odpredaja pozemkov vo vlastníctve obce občanom obce. Ide o pozemky, ktoré žiadatelia doteraz využívali. 
K predloženému materiálu nemal nikto pripomienky, návrhová komisia predniesla návrh uznesenia č. 171/2026 za ktorého prijatie hlasovali 5 poslanci z celkového počtu 5 prítomných poslancov a uznesenie č. 172/2026 za ktorého prijatie hlasovali 5 poslanci z celkového počtu 5 prítomných poslancov. 

9/ Interná smernica č. 1/2026
V rámci tohto bodu programu sa schvaľovala interná smernica, ktorou sa stanovili poplatky za prenájom obecného majetku a poskytované služby. Ide o poplatky, ktoré obec vyberá a nie sú určené zákonom.
K predloženému materiálu nemal nikto pripomienky, návrhová komisia predniesla návrh uznesenia č. 173/2026 za ktorého prijatie hlasovali 5 poslanci z celkového počtu 5 prítomných poslancov.

10/Diskusia
Karell- mládežníci zakúpili golfovú zostavu a potrebujú určiť miesto kam by to mohli dať
Starosta – dá sa to do dvora KD a bude sa to vykladať na akcie pod prístrešok, prípadne na sezónu, aby to bolo pod kamerami

V rámci diskusie starosta informoval poslancov, že sa budú opravovať cesty, ktoré boli využívané ako obchádzkové trasy kvôli mostu v Seredi. Nakoľko v obci nám už cestu robili, tak budú robiť iba od priecestia po jazerá v Nebojsi. 

Nakoľko sa do diskusie  nikto neprihlásil p. starosta  ukončil zastupiteľstvo a poďakoval prítomným za účasť.
     Zo  zasadnutia obecného zastupiteľstva boli prijaté nasledovné uznesenia, za ktorých prijatie hlasovali poslanci po každom bode programu osobitne. 
U z n e s e n i a

Z päťnásteho  zasadnutia Obecného zastupiteľstva obce Gáň

zo dňa 5.3.2026
Uznesenie č. 165/2026

Obecné zastupiteľstvo obce Gáň

s c h v a ľ u j e 
Program zasadnutia obecného zastupiteľstva

s c h v a ľ u j e 

Návrhovú komisiu v zložení: Ing. Geleta, Kollár a Ing,. Dovinová

Uznesenie č. 166/2026

Obecné zastupiteľstvo obce Gáň

A.  b e r i e   na vedomie

Správu o plnení uznesení prijatých Obecným zastupiteľstvom v Gáni ku dňu 5.3.2026

B.  s c h v a ľ u j e

ukončiť sledovanie úloh schválených uznesením č.:
148/2025

149/2025

150/2025

151/2025

152/2025

153/2025

154/2025

155/2025

156/2025

157/2025

158/2025

159/2025

160/2025

161/2025

162/2025

163/2025

164/2025

Uznesenie č. 167/2026

Obecné zastupiteľstvo obce Gáň

B e r i e  na vedomie

Správu o kontrolnej činnosti hlavného kontrolóra obce Gáň za rok 2025

Uznesenie č. 168/2026

Obecné zastupiteľstvo obce Gáň

B e r i e  na vedomie

Správu hlavného kontrolóra o výsledkoch kontroly vybraných pokladničných operácií

Uznesenie č. 169/2026

Obecné zastupiteľstvo obce Gáň

B e r i e  na vedomie

Správu z kontroly prevodov nehnuteľného majetku obce za rok 2025

Uznesenie č. 170/2026

Obecné zastupiteľstvo obce Gáň

S ch v a ľ u j e

Zmenu rozpočtu rozpočtovým Opatrením č. 1/2026 v zmysle   ustanovenia §14 ods. 2 písm. b) a c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu: 


	
	Rozpočet na rok 2026 v €
	1. Zmena rozpočtu na rok 2026 v €

	BP
	935995
	935995

	KP
	0
	0

	FO
	492499
	500999

	P spolu
	1428494
	1436994


	
	Rozpočet na rok 2026  v €
	1. Zmena rozpočtu na rok 2026 v €


	BV
	897494
	897494

	KV
	531000
	539500

	FO
	0
	0

	V spolu
	1428494
	1436994


Uznesenie č. 171/2026

Obecné zastupiteľstvo obce Gáň


V súlade s §11 ods. 4 zákona č. 369/1990 Zb. o obecnom  zriadení v znení neskorších predpisov a v súlade s ustanovením §9a ods. 15 písm. f) zákona č. 138/1991 Zb. o majetku obcí v znení neskorších predpisov





S c h v a ľ u j e

Zámer odpredaja pozemku  vo vlastníctve obce Gáň, Gáň č. 27, IČO: 00305944 z dôvodu hodného osobitného zreteľa a to pozemok parc. reg. „C“ parc. č. 26/3 orná pôda s výmerou 286 m2 , katastrálne územie Gáň, zapísaný na LV č. 533, obec Gáň, okres Galanta, pre žiadateľa: Helena Miklóšová, bytom Gáň č. 269, 924 01 Gáň
Zdôvodnenie prípadu hodného osobitného zreteľa : 

· Ide o prevod majetku s nízkou hodnotou do 5000 Eur
· Ide o dlhodobého užívateľa prevádzanej nehnuteľnosti pričom iná forma prevodu majetku by pôsobila kontraproduktívne.
Uznesenie č. 172/2026

Obecné zastupiteľstvo obce Gáň


V súlade s §11 ods. 4 zákona č. 369/1990 Zb. o obecnom  zriadení v znení neskorších predpisov a v súlade s ustanovením §9a ods. 15 písm. f) zákona č. 138/1991 Zb. o majetku obcí v znení neskorších predpisov





S c  h v a ľ u j e

Zámer odpredaja pozemku  vo vlastníctve obce Gáň, Gáň č. 27, IČO: 00305944 z dôvodu hodného osobitného zreteľa a to novovytvorený pozemok reg. „C“ parc. č. 206/12 zastavaná plocha s výmerou 71m2 , a novovytvorený pozemok reg. „C“ parc.č. 206/13 zastavaná plocha s výmerou 327 m2 katastrálne územie Gáň, zapísaný na LV č. 592, obec Gáň, okres Galanta, pre žiadateľa: Michal Lóci a manž. Patrícia, bytom Dolná Streda 893, 925 63.
Zdôvodnenie prípadu hodného osobitného zreteľa : 

- jedná sa o prevod majetku za účelom vybudovania a užívania vjazdu k nehnuteľnostiam vo vlastníctve žiadateľa

Uznesenie č. 173/2026

Obecné zastupiteľstvo obce Gáň


S c h v a ľ u j e

Internú smernicu č. 1/2026 o poplatkoch za prenájom obecného majetku a poskytované služby

R u š í

Uznesenie č. 168/2012 zo dňa 27.9.2012, ktorým sa schvaľovali poplatky za prenájom obrusov

Uznesenie č. 166/2022 zo dňa 16.6.2022, ktorým sa schvaľovali poplatky za prenájom pivných súprav

Znesenie č. 91/2011 zo dňa 8.12.2011, ktorým sa schvaľovali poplatky za kopírovacie služby

         Juraj Dovina
         Starosta obce

Overovatelia:



      


 
Ing. Mrva
Mgr. Karell







Zapisovateľka
